ET Euroopa Liidu Teataja C 171/11

TEADAANNE VEDELATE JA GAASILISTE SÜSIVESINIKE UURIMISLOA ANDMISE KOHTA UURINGUALAL MASSERIA FRISELLA

ENERGEETIKA JA AVALIKE TEENUSTE AMET – ENERGEETIKA OSAKOND

SÜSIVESINIKE JA GEOTERMILISE ENERGIA BÜROO (U.R.I.G.)

2012/C 171/08

Äriühing Enel Longanesi Developments s.r.l., registrijärgse asukohaga via Dalmazia 15, 00193 Rooma, Italia, käibemaksukohustuslase number 10708691000, äriregistri number 1250942, kes on Rooma kaubanduskoja liige, esitas 17. augustil 2011 Sitsiilia maakonna energeetika ja avalike teenuste ametile (aadressiga via Ugo La Malfa 87/89, 90146 Palermo, Italia), kes on pädev asutus kaevandamislubade andmiseks, taotluse saada Sitsiilia maakonna 3. juuli 2000. aasta seaduse nr 14 kohane luba vedelate ja gaasiliste süsivesinike uurimiseks nn Masseria Frisella uuringualal; ala suurus on 68 166 ha (681,66 km2) ja see asub Sitsiilia saare lääneosas, Agrigento, Palermo ja Trapani provintsi territooriumil, hõlmates järgmisi omavalitsusüksusi: Montevago, Santa Margherita Belice, (Agrigento), Bisacquino, Campofiorito, Camporeale, Contessa Entellina, Corleone, Monreale, Partinico, Piana degli Albanesi, Roccamena, San Cipirello ja San Giuseppe Jato (Palermo), Alcamo, Gibellina, Poggioreale ja Salaparuta (Trapani). Ala, millele luba taotletakse, piirneb läänes äriühingu Edison SpA süsivesinike uuringualaga Vita ning lõunas, idas ja põhjas uurimislubadega hõlmamata aladega, lisaks on seda idas vabatahtlikult piiratud, et vältida kattumist ühenduse tähtsusega aladega Boschi Ficuzza e Cappelliere, Vallone Cerasa, Castagneti Mezzojuso; Rocca Busambra e Rocche di Rao; Monti Barracù e Cardellia, Pizzo Cangialosi e Gole del Torrente Corleone.

Luba taotletakse mittekorrapärase seitsenurga kujulisel maa-alal, mis on piiritletud punkte A, B, C, D, E, F ja G ühendava pideva joonega.

Punktid on määratletud järgmiselt:

A. punkt asub 295 meetri kõrgusel merepinnast (Casa Polizzi loodenurk), Alcamo asulast kagus, langeb kokku Vita loaga hõlmatud äriühingu Edison SpA süsivesinike uuringuala punktiga B;

B. punkt asub 716 meetri kõrgusel merepinnast (Masseria Rossella edelanurk), umbes 5 km Marineo asulast läänes;

C. punkt asub 609 meetri kõrgusel merepinnast, langeb kokku karbonaatsest bretšast sambaga (La Guglia), umbes 1 km Ficuzza asulast loodes;

D. punkt asub 484 meetri kõrgusel merepinnast (Masseria Magione põhjanurk), Contrada Magione asumis;

E. punkt asub 366 meetri kõrgusel merepinnast (Alvano silla lõunakülg), Alvano asumis;

F. punkt langeb kokku maantee SS 188 70 km tähisega, Contrada Calliala asumis, Montevago asulast loodes;

G. punkt langeb kokku maantee SP 19 2 km tähisega (Ruderi di Salaparuta ja Salaparuta vahel) ja Vita loaga hõlmatud äriühingu Edison SpA süsivesinike uuringuala punktiga C.

Geograafilised koordinaadid

Punkt Põhjalaius Idapikkus (Monte Mariost) A 37° 58′ 07,64″ 00° 31′ 50,97″ B 37° 56′ 49,23″ 00° 53′ 52,36″ C 37° 53′ 26,33″ 00° 55′ 03,42″ D 37° 52′ 01,22″ 00° 49′ 30,87″ E 37° 44′ 11,62″ 00° 46′ 20,58″ F 37° 41′ 43,12″ 00° 31′ 13,28″ G 37° 46′ 24,84″ 00° 32′ 34,14″

Huvitatud isikud võivad esitada konkureeriva taotluse asjaomase maa-ala kohta 90 päeva jooksul pärast käesoleva teatise avaldamist Euroopa Liidu Teatajas; pärast nimetatud tähtaega saabuvaid taotlusi vastu ei võeta. Uurimisloa andmise dekreet võetakse vastu konkureerivate taotluste esitamiseks määratud tähtajale järgneva kuue kuu jooksul. Direktiivi 94/22/EÜ artikli 5 lõike 1 kohaselt anname teada, et luure-, uurimis- ja tootmislubade andmise kriteeriumid on juba avaldatud Euroopa Ühenduste Teatajas C 396, 19. detsembri 1998, viitega Itaalia Vabariigi presidendi 25. novembri 1996. aasta seadusandlikule dekreedile nr 625 (avaldatud Itaalia ametlikus teatajas Gazzetta Ufficiale della Repubblica Italiana nr 293, 14. detsembri 1996), millega võetakse eespool nimetatud direktiiv üle ja rakendatakse Itaalia õigusruumis, ning osutatud kriteeriume on täpsustatud eespool nimetatud 3. juuli 2000. aasta Sitsiilia maakonnaseaduses nr 14 (avaldatud Itaalia ametlikus teatajas Gazzetta Ufficiale della Repubblica Italiana nr 32, 7. juuli 2000).

Luure-, uurimis- ja tootmistegevust ning tegevuse peatamist reguleerivad tingimused ja nõuded on sätestatud eespool nimetatud 3. juuli 2000. aasta Sitsiilia maakonnaseaduses ning standardspetsifikaadis, mis on ette nähtud maakonnavalitsuse tööstusameti (L'Assessore per l'Industria) 30. oktoobri 2003. aasta dekreediga nr 91 ja 20. oktoobri 2004. aasta dekreediga nr 88 (avaldatud Sitsiilia maakonna teatajas Gazetta Ufficiale della Regione Siciliana nr 49, I osa, 14. novembri 2003, ja nr 46, I osa, 5. novembri 2004).

Huvitatud isikud saavad taotluse toimikuga tutvuda maakonna tööstus- ja kaevandusameti süsivesinike ja geotermilise energia osakonnas (Ufficio Regionale per gli Idrocarburi e la Geotermia del Dipartimento Regionale dell'Industria e delle Miniere) aadressil Via Ugo La Malfa 101, 90146 Palermo, Itaalia.